CELEX: 32017D0037(01)
Language: da
Date: 2017-11-20 00:00:00
Title: Den Europæiske Centralbanks afgørelse (EU) 2017/2199 af 20. november 2017 om ændring af afgørelse ECB/2014/40 om indførelse af det tredje program vedrørende køb af særligt dækkede obligationer (ECB/2017/37)

28.11.2017   
            
            
               DA
            
            
               Den Europæiske Unions Tidende
            
            
               L 312/92
            
         DEN EUROPÆISKE CENTRALBANKS AFGØRELSE (EU) 2017/2199
   af 20. november 2017
   om ændring af afgørelse ECB/2014/40 om indførelse af det tredje program vedrørende køb af særligt dækkede obligationer (ECB/2017/37)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2, første led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 12.1, andet afsnit, sammenholdt med artikel 3.1, første led, samt artikel 18.1, og
   ud fra følgende betragtninger:
   
               (1)
            
            
               Med afgørelse ECB/2014/40 (1) indførtes det tredje program vedrørende køb af særligt dækkede obligationer (third covered bond purchase programme, herefter »CBPP3«). Sammen med programmet til køb af værdipapirer af asset-backed typen, programmet til køb af den offentlige sektors aktiver på det sekundære marked og programmet til køb af virksomhedsobligationer udgør CBPP3 en del af det udvidede program til køb af aktiver (asset purchase programme, APP). APP har til formål at styrke transmissionen af pengepolitikken yderligere, fremme kreditgivningen i euroområdet, gøre det lettere for husholdninger og virksomheder at låne samt bidrage til at bringe inflationen tilbage på et niveau under, men tæt på 2 % på mellemlangt sigt i overensstemmelse med Den Europæiske Centralbanks primære mål om at fastholde prisstabilitet.
            
         
               (2)
            
            
               Styrelsesrådet besluttede den 4. oktober 2017 yderligere at præcisere de regler, der finder anvendelse ved godkendelsen af særligt dækkede obligationer af typen, som almindeligvis betegnes conditional pass-through, til køb inden for CBPP3, i lyset af de potentielt større risici, som de udgør for Eurosystemet.
            
         
               (3)
            
            
               Afgørelse ECB/2014/40 bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Ændring
   I artikel 2 i afgørelse ECB/2014/40 indsættes nedenstående stk. 9:
   
      
                  »9.
               
               
                  Særligt dækkede obligationer ekskluderes fra køb inden for CBPP3, når de både: a) har en struktur, der er conditional pass-through, hvorved forud fastlagte begivenheder fører til en forlængelse af obligationens løbetid og et skifte til en betalingsstruktur, som primært afhænger af pengestrømme genereret af aktiverne i den underliggende dækningspulje og b) er udstedt af en enhed med en first-best vurdering under CQS3.«
               
            
   Artikel 2
   Ikrafttrædelse
   Denne afgørelse træder i kraft den 1. februar 2018.
   
      Udfærdiget i Frankfurt am Main, den 20. november 2017.
      
         
            For ECB's Styrelsesråd
         
         Mario DRAGHI
         
            Formand for ECB
         
      
   
   
      (1)  Afgørelse ECB/2014/40 af 15. oktober 2014 om indførelse af det tredje program vedrørende køb af særligt dækkede obligationer (EUT L 335 af 22.11.2014, s. 22).